Šķaunes sākumskola
Krāslavas novada Šķaunes sākumskola pēc ģeogrāfiskā stāvokļa atradās Latgales augstienes austrumu daļā. Tā bija pagasta centrā – Šķaunes ciemā, tālu no pilsētām (Dagda – 38 km, Krāslava – 72 km, Rēzekne – 70 km), tuvākā novada skola atradās 23 km attālumā no Šķaunes. Skola atradās pierobežas joslā, 300 m no Baltkrievijas robežas un 18 km no Krievijas robežas. Šķaunes pamatskola bija tālākā skola no Rīgas Latvijas Republikā. No Rīgas līdz Šķaunei taisnā līnijā ir 255 km, bet pa autoceļiem – 300 km.